ᱠᱮᱱᱵᱮᱨᱟ

ᱠᱭᱟᱱᱵᱮᱨᱟ (ᱤᱝᱞᱤᱥ ᱚᱥᱴᱨᱮᱞᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱜᱟᱨ ᱠᱟᱱᱟ᱾ ᱱᱚᱣᱟ ᱱᱟᱜᱟᱨ ᱫᱚ ᱚᱥᱴᱨᱮᱞᱤᱭᱟ ᱨᱟᱡᱽᱜᱟᱲ ᱴᱚᱴᱷᱟ ᱨᱮᱱᱟᱜ ᱮᱛᱚᱢ ᱥᱮᱫ ᱨᱮ ᱢᱮᱱᱟᱜ-ᱟ᱾ ᱠᱭᱮᱱᱵᱮᱨᱟ ᱥᱤᱰᱱᱤ ᱠᱷᱚᱱ ᱒᱔᱐ ᱠᱤᱞᱳᱢᱤᱴᱟᱨ ᱞᱚᱧᱮ-ᱯᱟᱪᱮ ᱟᱨ ᱢᱮᱞᱵᱳᱨᱱ ᱠᱷᱚᱱ ᱖᱖᱐ ᱠᱤᱞᱳᱢᱤᱴᱟᱨ ᱮᱛᱚᱢ-ᱥᱟᱢᱟᱝ ᱥᱮᱫ ᱚᱥᱴᱨᱮᱞᱤᱭᱟ ᱨᱮᱱᱟᱜ ᱵᱟᱨᱭᱟ ᱢᱟᱨᱟᱝ ᱱᱟᱜᱟᱨ ᱛᱟᱞᱟ ᱨᱮ ᱢᱮᱱᱟᱜ-ᱟ᱾ ᱱᱚᱣᱟ ᱫᱚ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱚᱥᱴᱨᱮᱞᱤᱭᱟ ᱨᱮᱱᱟᱜ ᱤᱨᱟᱹᱞ ᱢᱟᱨᱟᱝ ᱱᱟᱜᱟᱨ ᱟᱨ ᱫᱤᱥᱚᱢ ᱛᱟᱞᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ᱾ ᱒᱐᱑᱙ ᱥᱮᱨᱢᱟ ᱨᱮ ᱱᱚᱰᱮ ᱔᱒᱖,᱗᱐᱔ ᱜᱚᱴᱟᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ᱾

ᱧᱩᱛᱩᱢ
ᱟᱹᱰᱤ ᱟᱭᱢᱟ ᱦᱚᱲ ᱜᱮ ᱠᱚ ᱢᱮᱱᱟᱜ ᱠᱭᱟᱱᱵᱮᱨᱟ ᱫᱚ ᱚᱥᱴᱨᱮᱞᱤᱭᱟ ᱨᱮᱱᱟᱜ ᱟᱹᱫᱤᱵᱟᱹᱥᱤ ᱮᱱᱜᱟᱱᱱᱩᱣᱟᱞᱟ ᱯᱟᱹᱨᱥᱤ ᱨᱮᱱᱟᱜ "ᱠᱟᱢᱵᱮᱨᱟ" ᱟᱨ ᱵᱟᱝᱠᱷᱟᱱ "ᱠᱮᱱᱵᱮᱨᱨᱟ" ᱠᱷᱚᱱ ᱦᱮᱡᱽ ᱟᱠᱟᱱᱟ ᱱᱚᱣᱟ ᱨᱮᱱᱟᱜ ᱢᱮᱱᱮᱫ ᱫᱚ "ᱧᱟᱯᱟᱢᱚᱜ ᱡᱟᱜᱟ"᱾ ᱱᱚᱣᱟ ᱧᱩᱛᱩᱢ ᱡᱷᱚᱱ ᱜᱮ ᱛᱟᱭᱚᱢ ᱛᱮ ᱠᱭᱟᱱᱵᱮᱨᱟ ᱧᱩᱛᱩᱢ ᱦᱮᱡᱽ ᱟᱠᱟᱱᱟ᱾ ᱱᱚᱣᱟ ᱵᱮᱜᱚᱨ ᱦᱚ ᱟᱨᱦᱚ ᱮᱴᱟᱜ ᱮᱴᱟᱜ ᱠᱟᱛᱷᱟ ᱠᱚ ᱢᱮᱱᱟᱜᱼᱟ᱾

ᱱᱟᱜᱟᱢ
ᱚᱛᱱᱚᱜ
ᱠᱭᱟᱱᱵᱮᱨᱟ ᱨᱮᱱᱟᱜ ᱞᱳᱠᱮᱥᱟᱱ ᱫᱚ ᱓᱕°᱑᱘'᱒᱗" N ᱟᱨ ᱑᱔᱙°᱐᱗'᱒᱗ E ᱨᱮ ᱢᱮᱱᱟᱜ-ᱟ ᱟᱨ ᱚᱥᱴᱨᱮᱞᱤᱭᱟ ᱨᱮᱱᱟᱜ ᱥᱟᱢᱟᱝ-ᱠᱚᱧᱮ ᱥᱮᱫ ᱨᱮ ᱢᱮᱱᱜᱟ-ᱟ᱾ ᱠᱭᱟᱱᱵᱮᱨᱟ ᱘᱑᱔.᱒ ᱠᱤᱢᱤ² (᱓᱑᱔.᱔ sq ᱢᱟᱭᱤᱞ) ᱨᱮ ᱯᱟᱥᱱᱟᱣ ᱢᱮᱱᱟᱜ-ᱟ, ᱟᱨ ᱫᱚᱨᱭᱟ ᱟᱨᱮ ᱠᱷᱚᱱ ᱑᱕᱐ ᱠᱤᱞᱳᱢᱤᱴᱟᱨ (᱙᱓ ᱢᱟᱭᱤᱞ) ᱡᱷᱟᱹᱞ ᱨᱮ ᱢᱮᱱᱟᱜ-ᱟ᱾ ᱱᱚᱣᱟ ᱱᱟᱜᱟᱨ ᱫᱚᱨᱭᱟ ᱟᱴᱮᱫ ᱠᱷᱚᱱ ᱕᱘᱐ ᱢᱤᱴᱟᱨ (᱑᱙᱐᱐ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜ-ᱟ᱾ ᱱᱚᱰᱮᱱᱟᱜ ᱩᱥᱩᱞ ᱴᱷᱟᱶ ᱫᱚ ᱦᱩᱭᱩᱜ ᱠᱟᱱᱟ ᱢᱟᱭᱩᱱᱴ ᱢᱟᱡᱩᱨᱟ ᱘᱘᱘ ᱢᱤᱴᱟᱨ (᱒᱙᱑᱓ ᱯᱷᱩᱴ) ᱟᱨ ᱮᱴᱟᱜ ᱵᱩᱨᱩ ᱠᱚ ᱫᱚ ᱢᱟᱭᱩᱱᱴ ᱛᱟᱭᱞᱚᱨ ᱘᱕᱕ ᱢᱤᱴᱟᱨ (᱒᱘᱐᱕ ᱯᱷᱩᱴ), ᱢᱟᱭᱩᱱᱴ ᱟᱭᱱᱥᱞᱤᱥ ᱘᱔᱓ ᱢᱤᱴᱟᱨ (᱒᱗᱖᱖ ᱯᱷᱩᱴ), ᱢᱟᱭᱩᱱᱴ ᱢᱩᱜᱜᱟ ᱢᱩᱜᱜᱟ ᱘᱑᱒ ᱢᱤᱴᱟᱨ (᱒᱖᱖᱔ ᱯᱷᱩᱴ) ᱟᱨ ᱵᱞᱮᱠ ᱢᱟᱭᱩᱱᱴᱮᱱ ᱘᱑᱒ ᱢᱤᱴᱟᱨ (᱒᱖᱖᱔ ᱯᱷᱩᱴ) ᱮᱢᱟᱱ᱾ 

ᱠᱭᱟᱱᱵᱮᱨᱟ ᱚᱱᱪᱚᱞ ᱨᱮᱱᱟᱜ ᱵᱤᱨ ᱨᱮ ᱡᱟᱹᱥᱛᱤ ᱜᱮ ᱤᱭᱩᱠᱮᱞᱤᱯᱴᱟᱥ (eucalypt) ᱫᱟᱨᱮ ᱛᱮ ᱯᱮᱨᱮᱡᱽ ᱛᱟᱦᱮ ᱠᱟᱱᱟ ᱟᱨ ᱱᱚᱣᱟ ᱜᱮ ᱱᱚᱰᱮᱱ ᱦᱚᱲ ᱠᱚ ᱥᱟᱦᱟᱱ ᱟᱨ ᱚᱲᱟᱜ ᱠᱟᱹᱢᱤ ᱨᱮ ᱠᱚ ᱵᱮᱵᱦᱟᱨᱮᱫᱽ ᱠᱟᱱ ᱛᱟᱦᱮᱱᱟ᱾

ᱦᱚᱭ ᱦᱤᱥᱤᱫ
ᱠᱳᱯᱮᱱᱟᱜ ᱦᱟᱹᱴᱤᱝ ᱞᱮᱠᱟᱛᱮ ᱠᱭᱟᱱᱵᱮᱨᱟ ᱫᱚ ᱫᱚᱨᱭᱟ ᱦᱚᱭ-ᱦᱤᱥᱤᱫ "Cfb" (oceanic climate) ᱚᱱᱪᱚᱞ ᱨᱮ ᱢᱮᱱᱟᱜ-ᱟ᱾ ᱡᱟᱱᱩᱣᱟᱨᱤ ᱪᱟᱸᱫᱚ ᱫᱷᱚᱨᱚᱱ ᱫᱤᱱ ᱫᱚ ᱱᱚᱸᱰᱮᱱᱟᱜ ᱞᱚᱞᱚ ᱒᱘°ᱥᱮᱱᱴᱤᱜᱨᱮᱰ ᱠᱷᱚᱱ ᱪᱮᱛᱟᱱ ᱛᱟᱸᱦᱮᱱᱟ ᱟᱨ ᱡᱩᱞᱟᱭ ᱪᱟᱸᱫᱚ ᱨᱵᱟᱝ ᱫᱤᱱ ᱑᱑° ᱥᱮᱱᱴᱤᱜᱨᱮᱰ ᱯᱷᱮᱰᱽ ᱦᱤᱡᱩᱜᱼᱟ᱾ 

ᱥᱚᱨᱠᱟᱨ ᱟᱨ ᱨᱟᱡᱽᱟᱹᱨᱤ
ᱠᱟᱹᱣᱰᱤᱟᱹᱨᱤ
ᱰᱮᱢᱚᱜᱽᱨᱟᱯᱷᱤ
᱒᱐᱑᱖ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ  ᱠᱭᱟᱱᱵᱮᱨᱟ ᱨᱮ ᱓᱙᱕,᱗᱙᱐ ᱜᱟᱱ, ᱒᱐᱑᱑ ᱥᱮᱨᱢᱟ ᱨᱮ ᱓᱕᱕,᱕᱙᱖ ᱜᱟᱱ ᱟᱨ ᱒᱐᱐᱖ ᱥᱮᱨᱢᱟ ᱨᱮ ᱓᱒᱒,᱐᱓᱖ ᱜᱚᱴᱟᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ᱾

ᱯᱟᱹᱨᱥᱤ
᱒᱐᱑᱖ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱗᱒.᱗ % ᱦᱚᱲ ᱚᱲᱟᱜ ᱨᱮ ᱤᱝᱞᱤᱥ ᱛᱮ ᱠᱚ ᱨᱚᱲᱟ᱾ ᱟᱨ ᱮᱴᱟᱜ ᱚᱲᱟᱜ ᱨᱮ ᱨᱚᱲ ᱯᱟᱹᱨᱥᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱢᱟᱱᱫᱟᱨᱤᱱ (᱓‌.᱑%), ᱵᱷᱤᱭᱮᱛᱱᱟᱡᱤ (᱑.᱑%), ᱠᱟᱱᱴᱚᱱᱤᱡᱽ (᱑%), ᱦᱤᱱᱫᱤ (᱐.᱙) ᱟᱨ ᱥᱯᱮᱱᱤᱥ (᱐.᱘%)᱾

ᱞᱟᱠᱪᱟᱨ
ᱟᱨᱦᱚ ᱧᱮᱞ ᱢᱮ
ᱵᱟᱨᱦᱮ ᱡᱚᱱᱚᱲ

 WikiSatellite view of Canberra at WikiMapia 
 A general Canberra tourist site
 The ACT Government webpage
 Canberra region map - all districts
 ACT Locate - land and planning maps
 A scenic look at Canberra's architecture
 Canberra & The Griffins; A Theosophical View
 Canberra Dramatics a local community theatre organisation
 An Ideal City? The 1912 Competition to Design Canberra

 Construction of Early Canberra ca.1912-1920. Photographs in Walter Burley Griffin Collection held at National Library of Australia, Canberra
 Photographic collection-Canberra Life, Daily Life 1996-1997 held in Pictures Collection, National Library of Australia
ᱥᱟᱹᱠᱷᱭᱟᱹᱛ